**VÝZVA NA PREDLOŽENIE CENOVEJ PONUKY**

Zákazka na dodanie tovarov zadávaná postupom podľa MP CKO č. 12 kap. 7 – zákazka nepodliehajúca postupom zákona o verejnom obstarávaní.

Názov predmetu zákazky:

**Zavádzanie prvkov inteligentných riešení v spoločnosti NPL-LH s.r.o.**

##### Identifikácia zadávateľa:

 Názov: **NPL – LH s.r.o.**

 Sídlo: Vyšné fabriky 743, Liptovský Hrádok 033 01

 IČO: 45 545 367

 DIČ: 2023034882

IČ DPH: SK2023034882

 Telefón: 0911 185 730

 Kontaktná osoba: Dušan Turoň

 e-mail: info@npl-lh.sk

##### Názov predmetu zákazky

Zavádzanie prvkov inteligentných riešení v spoločnosti NPL-LH s.r.o.

1. **Druh zákazky**

Zákazka na dodanie tovarov

**Typ zmluvy:** Kúpna zmluva v zmysle § 409 a nasl. zák. č. 513/1991 Zb. Obchodného zákonníka v znení neskorších predpisov ako výsledok súťaže.

Podrobné vymedzenie zmluvných podmienok na dodanie požadovaného predmetu zákazky je uvedené *v prílohe č. 3 – Návrh kúpnej zmluvy*

**Termín dodania:** do 7 mesiacov odo dňa potvrdenia objednávky dodávateľom

##### Rozdelenie predmetu zákazky na časti

Predmet zákazky nie je rozdelený na časti. Uchádzač predloží ponuku na celý predmet zákazky.

Odôvodnenie: predmet zákazky nie je možné rozdeliť na časti, nakoľko sú technologicky a automatizovane prepojené.

##### Predmet a opis predmetu zákazky

Dodanie technológií / strojov:

• Logický celok č. 1 - Automatická výrobná linka na výrobu papierových servítkov typu horeca (veľkokapacitné balenie)

• Logický celok č. 2 - Automatická výrobná linka na výrobu papierových servítkov bez potlače

• Logický celok č. 3 - Automatický baliaci stroj na balenie papierových servítkov

Podrobné technické špecifikácie predmetných zariadení sú uvedené *v prílohe č. 1* tejto výzvy.

##### Predpokladaná hodnota zákazky

Predpokladaná hodnota zákazky bude určená týmto prieskumom (určenie predpokladanej hodnoty a určenie úspešného uchádzača bude realizované jedným prieskumom trhu)

##### Miesto dodania predmetu zákazky

NPL – LH s.r.o., Vyšné fabriky 743, Liptovský Hrádok 033 01

##### Spoločný slovník obstarávania (CPV)

42800000-4 Strojové zariadenie na výrobu papiera alebo lepenky

##### Trvanie zmluvy alebo lehota dodania

Do 7 mesiacov odo dňa potvrdenia objednávky na dodanie predmetu zákazky. Objednávka bude vystavená až po nadobudnutí účinnosti Kúpnej zmluvy, ktorá bude výsledkom predmetnej súťaže na výber dodávateľa. Zmluva s úspešným uchádzačom nadobudne účinnosť po ukončení administratívnej finančnej kontroly, v rámci ktorej SO neidentifikoval nedostatky, ktoré mali alebo mohli mať vplyv na výsledok zadávania zákazky (po doručení správy z kontroly zadávateľovi).

##### Podmienky financovania

Predmet zákazky bude financovaný z vlastných zdrojov, zo zdrojov EU z Operačného programu Integrovaná infraštruktúra, výzva Ministerstva hospodárstva SR s kódom kód OPVaI-MH/DP/2018/1.2.2-21 v rámci schváleného projektu s názvom: *Zavádzanie prvkov inteligentných riešení v spoločnosti NPL-LH s.r.o.*

Vzhľadom k tomu, že realizácia predmetu zákazky podlieha schváleniu procesu výberu dodávateľa (ďalej aj ako „súťaž“, alebo „verejné obstarávanie“), zadávateľ zákazky si vyhradzuje právo zrušiť použitý postup zadávania zákazky a odstúpiť od zmluvy s dodávateľom v prípade, ak nebude predmetná súťaž schválená kontrolným orgánom (na základe doručenej správy z kontroly). V prípade, ak súťaž nebude schválená, zadávateľ zákazky si vyhradzuje právo odstúpiť od zmluvy podpísanej s dodávateľom.

##### Podmienky účasti

 **11.1. Podmienky účasti týkajúce sa osobného postavenia**

Predmetnej súťaže sa môže zúčastniť iba uchádzač, ktorý:

1. je oprávnený dodávať tovar v rozsahu, ktorý zodpovedá predmetu zákazky – *preukáže doloženým dokladom - napr. výpisom z obchodného, živnostenského registra a pod. (stačí predložiť kópiu takéhoto dokladu, prípadne doklad vytlačený z internetu)*

 **11.2. Podmienky účasti týkajúce sa technickej alebo odbornej spôsobilosti:**

Zoznam dodaných tovarov za predchádzajúce tri roky od vyhlásenia zákazky s uvedením cien, lehôt dodania a odberateľov;

Zoznamom dodaných tovarov uchádzač preukáže dodanie tovarov rovnakého alebo podobného charakteru ako je predmet zákazky (obdobným predmetom zákazky sa rozumie napr. stroj na výrobu toaletného papiera, zz utierok, kuchynských utierok a pod.)

Zoznam dodaných tovarov musí obsahovať min. nasledovné náležitosti:

- identifikačné údaje dodávateľa, identifikačné údaje odberateľa, opis predmetu zákazky, zmluvná cena v EUR bez DPH, lehota dodania, kontaktnú osobu (meno, priezvisko, telefónne číslo, príp. e-mail) u odberateľa, podpis zodpovednej osoby uchádzača.

Uchádzač môže použiť vzor zoznamu dodaných tovarov podľa *prílohy č. 4* tejto Výzvy.

Uchádzač môže predbežne nahradiť doklady na preukázanie splnenia podmienok účasti technickej spôsobilosti alebo odbornej spôsobilosti čestným vyhlásením *(podľa prílohy č. 2 tejto výzvy)*, pričom na požiadanie poskytne zadávateľovi doklady, ktoré čestným vyhlásením nahradil; uchádzač, ktorý bol vyhodnotený ako úspešný je povinný pred podpisom zmluvy predložiť všetky doklady, ktoré predbežne nahradil čestným vyhlásením; uchádzač doručí doklady zadávateľovi do piatich pracovných dní odo dňa doručenia žiadosti, ak zadávateľ neurčí dlhšiu lehotu; ak uchádzač nedoručí doklady v stanovenej lehote, jeho ponuka nebude prijatá a ako úspešný bude vyhodnotený uchádzač, ktorý sa umiestnil ako druhý v poradí;

##### Lehota a miesto predkladania ponúk

Lehota na predkladanie ponúk – dátum: do **~~25.8.2021 do 10:00 hod~~ 30.8.2021 do 14:00 hod**

Ponuky sa predkladajú elektronicky e-mailom na adresuinfo@npl-lh.sk **vo formáte .pdf a .xls**

Ponuka predložená e-mailom po uplynutí lehoty na predkladanie ponúk sa neotvorí.

##### Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Zadávateľ vylúči uchádzača, ktorý je súčasne členom skupiny dodávateľov.

##### Ponuky predložené zadávateľovi v lehote na predkladanie ponúk sa uchádzačovi nevracajú, zostávajú ako súčasť dokumentácie o postupe a priebehu súťaže.

##### Kritériá na vyhodnotenie ponúk

Kritérium na vyhodnotenie ponúk:

**„Najnižšia celková cena bez DPH“ (za všetky logické celky spolu)**

Cena musí byť uchádzačom uvedená ako celková cena predmetu zákazky.

V ponukách uchádzačov, ktorí sú platcami DPH bude vyhodnocovaná celková cena predmetu zákazky bez DPH, v eurách. V ponukách uchádzačov, ktorí nie sú platcami DPH bude vyhodnocovaná celková cena predmetu zákazky v eurách. Ak uchádzač nie je platcom DPH, upozorní na to vo svojej ponuke.

Navrhovaná cena bude vyjadrená v eurách ako konečná cena a zahŕňa všetky náklady spojené s predmetom zákazky. Ceny musia byť zaokrúhlené najviac na dve desatinné miesta.

Uchádzač uvedie svoj návrh na plnenie kritérií na priloženom formulári **„Návrh cenovej ponuky“** (*príloha č. 1 tejto výzvy*)**.**

Uspeje ponuka uchádzača, ktorý ponúkne najnižšiu celkovú cenu za predmet zákazky a splní všetky podmienky uvedené v tejto výzve na predkladanie ponúk.

## Mena a ceny uvádzané v ponuke

Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v mene EUR.

Výhradnou povinnosťou uchádzača je dôsledne preskúmať celý obsah výzvy, vrátane návrhu zmluvy a na základe ich obsahu stanoviť navrhovanú cenu za dodanie predmetu zákazky. Uchádzačom navrhovaná cena za dodanie predmetu zákazky musí pokryť všetky náklady súvisiace s plnením zmluvy, ktorá bude výsledkom tejto súťaže.

Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú cenu uvedie v zložení:

- navrhovaná cena v EUR bez dane z pridanej hodnoty (ďalej len „DPH“),

- sadzba DPH v % a výška DPH v EUR,

- navrhovaná cena v EUR vrátane DPH.

Ak uchádzač nie je zdaniteľnou osobou pre DPH, uvedie navrhovanú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.

Navrhovaná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Príslušná DPH bude uhradená v zmysle platných právnych predpisov.

##### Lehota viazanosti ponúk

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej Zadávateľom.

Lehota viazanosti ponúk je stanovená do: 31.12.2021

1. **Komunikácia a výmena informácií medzi Zadávateľom a uchádzačom**

Komunikácia a výmena informácií súvisiaca s vysvetlením informácií potrebných na vypracovanie ponuky a na preukázanie splnenia podmienok účasti sa uskutoční výhradne elektronicky prostredníctvom e-mailovej adresy: info@npl-lh.sk

Vysvetlenie informácií potrebných na vypracovanie ponuky a na preukázanie splnenia podmienok účasti, zadávateľ v prípade potreby preukázateľne bezodkladne oznámi všetkým známym záujemcom/uchádzačom, pred uplynutím lehoty na predkladanie ponúk.

##### Vyhotovenie ponuky

Ponuka musí byť vyhotovená v písomnej forme, ktorá zabezpečí trvalé zachytenie jej obsahu a predložená prostredníctvom e-mailu na adresu info@npl-lh.sk vo formátoch .pdf a .xls

Predložená ponuka musí byť **podpísaná** oprávnenou osobou.

Ponuka potenciálneho dodávateľa musí byť predložená v slovenskom alebo českom jazyku. Ak má tento sídlo mimo územia Slovenskej republiky, doklady a dokumenty tvoriace súčasť ponuky musia byť predložené v pôvodnom jazyku a súčasne musia byť preložené do slovenského jazyka (nevyžaduje sa úradný preklad), okrem dokladov predložených v českom jazyku.

Alebo ak je doklad alebo dokument vyhotovený v cudzom jazyku, predkladá sa spolu s jeho prekladom do slovenského jazyka (nevyžaduje sa úradný preklad); to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je preklad do slovenského jazyka.

1. **Obsah Ponuky**

Ponuka predložená uchádzačom musí obsahovať doklady, dokumenty požadované v tejto výzve, v požadovanom formáte a doplnené tak ako je to stanovené v týchto bodoch tejto výzvy. Uchádzač nie je oprávnený meniť znenie dokladov, dokumentov, ktorých vzory sú súčasťou tejto výzvy, je však oprávnený a povinný tieto správne a pravdivo vyplniť podľa požiadaviek zadávateľa uvedených v tejto výzve.

Ponuka musí byť predložená tak, aby obsahovala:

* **vyplnenú prílohu č. 1 tejto Výzvy - Návrh cenovej ponuky, podpísanú oprávnenou osobou vo formáte .pdf a taktiež aj vo formáte .xls**

 **Upozornenie:** žiadame uchádzačov, aby ponuku predložili tak, aby bol viditeľný celý obsah všetkých riadkov (buniek) v cenovej ponuke.

* **doklad preukazujúci oprávnenie na dodávku tovaru, ktorý zodpovedá predmetu zákazky**  podľa podmienok uvedených *v bode 11.1 Podmienky účasti* tejto výzvy.
* **doklad/doklady preukazujúci splnenie podmienky účasti týkajúcej sa technickej alebo odbornej spôsobilosti** podľa podmienok uvedených *v bode 11.2 Podmienky účasti* tejto výzvy

(prípadne predloženie čestného vyhlásenia podľa prílohy č. 2 tejto výzvy)

* **návrh kúpnej zmluvy**, uvedený *v prílohe č. 3. Návrh kúpnej zmluvy*, doplnený o identifikáciu uchádzača v záhlaví a na konci návrhu zmluvy, ktorý musí byť podpísaný uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Návrh zmluvy nesmie obsahovať žiadne ustanovenie, ktoré by bolo v rozpore s požiadavkami zadávateľa stanovenými v tejto výzve.
1. **Predkladanie ponuky**

Všetky náklady a výdavky spojené s prípravou a predložením ponuky znáša uchádzač bez finančného nároku voči zadávateľovi, bez ohľadu na výsledok súťaže. Ponuky doručené predpísaným spôsobom podľa tejto výzvy na adresu predkladania ponúk, v lehote na predkladanie ponúk sa uchádzačom nevracajú. Zostávajú ako súčasť dokumentácie z procesu výberu (súťaže) dodávateľa.

Uchádzačom môže byť aj skupina fyzických osôb a/alebo právnických osôb vystupujúcich voči zadávateľovi spoločne. **Skupina dodávateľov** nemusí vytvoriť právnu formu, musí však stanoviť **lídra** skupiny dodávateľov. Všetci členovia takejto skupiny dodávateľov utvorenej na dodanie predmetu zákazky sú povinní udeliť **plnomocenstvo** jednému z členov skupiny dodávateľov oprávnenému konať v mene všetkých členov skupiny dodávateľov a prijímať pokyny v tejto súťaži.

Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne a splnenie podmienok účasti týkajúcich sa technickej spôsobilosti alebo odbornej spôsobilosti preukazuje spoločne. Oprávnenie dodávať tovar, ktorý zodpovedá predmetu zákazky, preukazuje člen skupiny len vo vzťahu k tej časti predmetu zákazky, ktorú má zabezpečiť.

## Posúdenie splnenia podmienok účasti

Hodnotenie splnenia podmienok účasti bude založené na preskúmaní splnenia podmienok účasti týkajúcich sa:

- osobného postavenia,

- technickej alebo odbornej spôsobilosti.

## Vysvetľovanie dokladov na preukázanie splnenia podmienok účasti

Zadávateľ požiada dodávateľa o vysvetlenie alebo doplnenie dokladov predložených v ponuke, ak z predložených dokladov nemožno posúdiť ich platnosť, splnenie podmienky účasti alebo splnenie požiadavky na predmet zákazky. Ak dodávateľ v lehote určenej Zadávateľom nedoručí vysvetlenie alebo doplnenie predložených dokladov, alebo ak aj napriek predloženému vysvetleniu ponuky podľa záverov Zadávateľa nespĺňa podmienky účasti alebo požiadavky na predmet zákazky, Zadávateľ ponuku tohto dodávateľa vylúči a vyhodnocuje splnenie podmienok účasti a požiadaviek na predmet zákazky u ďalšieho dodávateľa v poradí.

## Posúdenie a hodnotenie ponúk

Zadávateľ vyhodnotí ponuky z hľadiska splnenia požiadaviek zadávateľa na predmet zákazky a v prípade pochybností overí správnosť informácií a dôkazov, ktoré poskytli uchádzači. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi.

Ak Zadávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

**Zadávateľ bude vyhodnocovať splnenie požiadaviek na predmet zákazky a splnenie podmienok účasti po vyhodnotení ponúk na základe kritéria na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí.**

Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

## Informácie o výsledku vyhodnotenia ponúk

Uchádzačovi, ktorý splní podmienky účasti, požiadavky na predmet zákazky a jeho cenová ponuka bude najnižšia na základe kritérií na vyhodnotenie ponúk, bude oznámené, že sa stal úspešným uchádzačom. Ostatným uchádzačom bude oznámené, že neuspeli spolu s odôvodnením neúspechu ich ponuky.

## Uzavretie zmluvy

Uzavretá zmluva nesmie byť v rozpore s touto výzvou a s ponukou predloženou úspešným uchádzačom, resp. s ponukou uchádzača, ktorý sa umiestnil ako druhý, resp. tretí v poradí ak je to relevantné.

Zadávateľ nesmie uzavrieť zmluvu s dodávateľom alebo dodávateľmi, ktorí majú povinnosť zapisovať

sa do Registra partnerov verejného sektora a nie sú zapísaní v RPVS, alebo ktorých subdodávatelia, ktorí majú povinnosť zapisovať sa do RPVS a nie sú zapísaní v RPVS.

Úspešný dodávateľ v zmluve najneskôr v čase jej uzavretia uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

Navrhovaný subdodávateľ musí preukázať, že má oprávnenie na výkon činnosti, ktorú má zabezpečiť.

Rovnaké podmienky platia aj pri zmene subdodávateľa.

1. **Doplňujúce informácie**

Víťazný uchádzač sa zaväzuje dodržiavať povinnosti určené pre daný operačný program, a to najmä, nie však výlučne, povinnosti ohľadom archivácie dokumentov či výkonu kontroly/auditu/overovania na mieste príslušnými oprávnenými orgánmi, resp. inštitúciami.

Zadávateľ môže zrušiť použitý postup zadávania zákazky, ak

a) ani jeden potenciálny dodávateľ nesplnil podmienky uvedené vo výzve na predkladanie ponúk,

b) ak sa zmenili okolnosti, za ktorých sa vyhlásilo obstarávanie (tak, ako je uvedené v bode 10. druhý odsek tejto výzvy)

**Prílohy tejto Výzvy:**

Príloha č. 1 Návrh cenovej ponuky

Príloha č. 2 Vzor čestného vyhlásenia (nahradenie dokladov)

Príloha č. 3 Návrh Kúpnej zmluvy

Príloha č. 4 Vzor zoznamu dodaných tovarov

V Liptovskom Hrádku, dňa 4.8.2021 .........................................

 Dušan Turoň

 konateľ NPL-LH s.r.o.